**8.** ערב יום הזיכרון 2015

**גיא שלו**

**בנם הבכור של טוביה ז"ל ושרקה תבדל לחיים ארוכים נולד בכפר מנחם. ילד ששערו זהוב ועינו כחולות וצוחקות. דור שלישי בקיבוץ.**

**כנער בחר לעבוד עם סבו, במוסך. לאחר מכן החל לעבוד ברפת, שם מצא את מקומו.**

**חיבה רבה גילה גיא לשלושת אחיו הצעירים, אייל, אודי ויאיר.**

**קרבה ואהבה שררו בין גיא להוריו. תחביבים משותפים, טיולים ארוכים ושיחות על המרפסת.**

**גיא גדל על סיפורי אביו שהיה בצנחנים והוא ידע שבבוא היום יתגייס גם הוא ליחידה מובחרת.**

**בתשעה עשר באוגוסט 1980 נהרג גיא בפשיטת צה"ל על מעוזי מחבלים בדרום לבנון.**

**צרור יריות קטע את חייו הקצרים.**

**יהי זכרו ברוך.**